Цомгийн ажилд Колумбийн дуучин Шакира болон Өмнөд Африкийн охидын Фрэшлиграунд хамтлагийн хамтран дуулсан Waka Waka (This Time for Africa) дуугаараа болон Номвула, Клаудиа Лейтте, R. Kelly, Pitbull нар оролцсон байна. Японы дуучин Мисиа мөн оролцсон нь ДАШТ-д зориулан гаргасан цомогт анх удаагаа Ази уран бүтээлч оролцсон тохиолдол болжээ. Ke Nako нэртэй дуунаас бусад нь бүгд шинээр зохиогдсон дуунууд ажээ. Тус цомог нь Австрали, Герман, Мексик, Швейцарь, Америкийн Нэгдсэн Улс, Канад, Япон, Франц зэрэг орнуудын шилдэг цомгийн жагсаалтад дээгүүр оржээ.